**Κ.Υ.Α. αριθμ. 45231/2017 Ρύθμιση υποχρέωσης αποδοχής πληρωμών με κάρτα, σύμφωνα με το άρθρο 65 του ν. 4446/2016, (Α΄ 240)**

**(Ρύθμιση υποχρέωσης αποδοχής πληρωμών με κάρτα, σύμφωνα με το άρθρο 65 του ν. 4446/2016, (Α΄ 240))**

Κατηγορία: Φορολογία Εισοδήματος

Αθήνα,20Απριλίου2017  
Αρ.Πρωτ:45231/20-04-2017  
  
(ΦΕΚΒ'1445/27-04-2017)  
  
  
  
*45231/20.4.2017*

ΓΕΝΙΚΗΓΡΑΜΜΑΤΕΙΑ ΕΜΠΟΡΙΟΥ ΚΑΙ ΠΡΟΣΤΑΣΙΑΣ ΚΑΤΑΝΑΛΩΤΗ  
Γενική Διεύθυνση Προστασίας Καταναλωτή και Εποπτείας της Αγοράς  
Διεύθυνση Θεσμικών Ρυθμίσεων και Εποπτείας  
Αγοράς Προϊόντων και Παροχής Υπηρεσιών  
  
Πληροφορίες: Δ. Αντωναράκος, Χ. Γκαλάκου  
Τηλ. : 210-3893118, 200, 206 , 210-3848221  
Ε-mail : antwnarakos@gge.gr, chgalakou@gge.gr  
 **Θέμα: Ρύθμιση Υποχρέωσης Αποδοχής Πληρωμών με Κάρτα, σύμφωνα με το άρθρο 65 του ν.**[**4446/2016**](https://www.taxheaven.gr/laws/law/index/law/795)**, (Α΄ 240).**  
  
Οι υπουργοί Οικονομίας και Ανάπτυξης και Οικονομικών  
  
Έχοντας υπόψη τις διατάξεις:  
  
1. Των [άρθρων 62](https://www.taxheaven.gr/pages/index/page/clips-subscription), [63](https://www.taxheaven.gr/pages/index/page/clips-subscription), [64](https://www.taxheaven.gr/pages/index/page/clips-subscription) και [65](https://www.taxheaven.gr/pages/index/page/clips-subscription) του ν. [4446/2016](https://www.taxheaven.gr/laws/law/index/law/795) «Πτωχευτικός Κώδικας, Διοικητική Δικαιοσύνη, Τέλη- Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του ν. [4270/2014](https://www.taxheaven.gr/laws/law/index/law/609) και λοιπές διατάξεις», (Α' 240), όπως ισχύει.  
  
2. Του ν. [4177/2013](https://www.taxheaven.gr/laws/law/index/law/531), (Α' 173) «Κανόνες ρύθμισης της αγοράς προϊόντων και της παροχής υπηρεσιών και άλλες διατάξεις», όπως ισχύει.  
  
3. Της περ. β' της [παρ. 2 του άρθρου 41](https://www.taxheaven.gr/pages/index/page/clips-subscription) του ν. [4389/2016](https://www.taxheaven.gr/laws/law/index/law/752), (Α' 94).  
  
4. Του π.δ. 125/2016 «Διορισμός Υπουργών, Αναπληρωτών Υπουργών και Υφυπουργών» (Α' 210).  
  
5. Του π.δ. 116/2014 «Οργανισμός Υπουργείου Ανάπτυξης και Ανταγωνιστικότητας», (Β' 185).  
  
6. Του [Π.Δ. 111/2014](https://www.taxheaven.gr/laws/law/index/law/630) (Α' 178/2014 και Α' 25/2015) «Οργανισμός του Υπουργείου Οικονομικών», όπως ισχύει.  
  
7. Την υπ' αριθμ. ΥΠΟΙΚ [0010218 ΕΞ 2016/14.11.2016](https://www.taxheaven.gr/laws/circular/view/id/24977) απόφαση του Πρωθυπουργού και του Υπουργού Οικονομικών (B' 3696), «Ανάθεση αρμοδιοτήτων στην Υφυπουργό Οικονομικών Αικατερίνη Παπανάτσιου».  
  
8. Του π.δ. 63/2005 (A' 98) «Κωδικοποίηση της νομοθεσίας για την Κυβέρνηση και τα κυβερνητικά όργανα».  
  
9. Το γεγονός ότι από την παρούσα δεν προκαλείται δαπάνη σε βάρος του κρατικού προϋπολογισμού,   
  
**αποφασίζουμε:  
  
Άρθρο 1  
Καθορισμός υπόχρεων δικαιούχων πληρωμής και προθεσμία συμμόρφωσης**  
  
1. Οι δικαιούχοι πληρωμής της περιπτ. γ' του [άρθρου 62](https://www.taxheaven.gr/pages/index/page/clips-subscription) του ν. [4446/2016](https://www.taxheaven.gr/laws/law/index/law/795) (Α' 240), οι οποίοι διαθέτουν τους παρακάτω κύριους Κωδικούς Αριθμούς Δραστηριότητας (εφεξής Υπόχρεοι), υποχρεούνται να αποδέχονται μέσα πληρωμής με κάρτα κατά την ολοκλήρωση των πράξεων πληρωμής που πραγματοποιούν πληρωτές της περιπτ. β' του [άρθρου 62](https://www.taxheaven.gr/pages/index/page/clips-subscription) του ν. [4446/2016](https://www.taxheaven.gr/laws/law/index/law/795) οι οποίοι ενεργούν για λόγους που δεν εμπίπτουν στην εμπορική, επιχειρηματική ή επαγγελματική τους δραστηριότητα.

|  |  |
| --- | --- |
| **ΚΑΔ** | **ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ** |
| 33.12 | Επισκευή μηχανημάτων |
| 33.13 | Επισκευή ηλεκτρονικού και οπτικού εξοπλισμού |
| 33.14 | Επισκευή ηλεκτρικού εξοπλισμού |
| 35.11 | Παραγωγή ηλεκτρικού ρεύματος |
| 35.12 | Μετάδοση ηλεκτρικού ρεύματος |
| 35.13 | Διανομή ηλεκτρικού ρεύματος |
| 35.14 | Εμπόριο ηλεκτρικού ρεύματος |
| 35.21 | Παραγωγή φυσικού αερίου |
| 35.22 | Διανομή αέριων καυσίμων μέσω αγωγών |
| 35.23 | Εμπόριο αέριων καυσίμων μέσω αγωγών |
| 36.00 | Συλλογή, επεξεργασία και παροχή νερού |
| 43.21 | Ηλεκτρικές εγκαταστάσεις |
| 43.22 | Υδραυλικές και κλιματιστικές εγκαταστάσεις θέρμανσης και ψύξης |
| 45.11 | Πώληση αυτοκινήτων και ελαφρών μηχανοκίνητων οχημάτων |
| 45.19 | Πώληση άλλων μηχανοκίνητων οχημάτων |
| 45.20 | Συντήρηση και επισκευή μηχανοκίνητων οχημάτων |
| 45.32 | Λιανικό εμπόριο μερών και εξαρτημάτων μηχανοκίνητων οχημάτων σε εξειδικευμένα καταστήματα |
| 45.40 | Πώληση, συντήρηση και επισκευή μοτοσικλετών και των μερών και εξαρτημάτων τους |
| 47.21 | Λιανικό εμπόριο φρούτων και λαχανικών σε εξειδικευμένα καταστήματα |
| 47.22 | Λιανικό εμπόριο κρέατος και προϊόντων κρέατος σε εξειδικευμένα καταστήματα |
| 47.23 | Λιανικό εμπόριο ψαριών, καρκινοειδών και μαλακίων σε εξειδικευμένα καταστήματα |
| 47.24 | Λιανικό εμπόριο ψωμιού, αρτοσκευασμάτων και λοιπών ειδών αρτοποιίας και ζαχαροπλαστικής σε εξειδικευμένα καταστήματα |
| 47.25 | Λιανικό εμπόριο ποτών σε εξειδικευμένα καταστήματα |
| 47.26 | Λιανικό εμπόριο προϊόντων καπνού σε εξειδικευμένα καταστήματα |
| 47.30 | Λιανικό εμπόριο καυσίμων κίνησης σε εξειδικευμένα καταστήματα |
| 47.41 | Λιανικό εμπόριο ηλεκτρονικών υπολογιστών, περιφερειακών μονάδων υπολογιστών και λογισμικού σε εξειδικευμένα καταστήματα |
| 47.42 | Λιανικό εμπόριο τηλεπικοινωνιακού εξοπλισμού σε εξειδικευμένα καταστήματα |
| 47.43 | Λιανικό εμπόριο εξοπλισμού ήχου και εικόνας σε εξειδικευμένα καταστήματα |
| 47.52 | Λιανικό εμπόριο σιδηρικών, χρωμάτων και τζαμιών σε εξειδικευμένα καταστήματα |
| 47.54 | Λιανικό εμπόριο ηλεκτρικών οικιακών συσκευών σε εξειδικευμένα καταστήματα |
| 47.59 | Λιανικό εμπόριο επίπλων, φωτιστικών και άλλων ειδών οικιακής χρήσης σε εξειδικευμένα καταστήματα |
| 47.61 | Λιανικό εμπόριο βιβλίων σε εξειδικευμένα καταστήματα |
| 47.64 | Λιανικό εμπόριο αθλητικού εξοπλισμού σε εξειδικευμένα καταστήματα |
| 47.65 | Λιανικό εμπόριο παιχνιδιών κάθε είδους σε εξειδικευμένα καταστήματα |
| 47.71 | Λιανικό εμπόριο ενδυμάτων σε εξειδικευμένα καταστήματα |
| 47.72 | Λιανικό εμπόριο υποδημάτων και δερμάτινων ειδών σε εξειδικευμένα καταστήματα |
| 47.73 | Λιανικό   εμπόριο   φαρμακευτικών   ειδών (φαρμακεία) |
| 47.74 | Λιανικό εμπόριο ιατρικών και ορθοπεδικών ειδών σε εξειδικευμένα καταστήματα |
| 47.75 | Λιανικό εμπόριο καλλυντικών και ειδών καλλωπισμού σε εξειδικευμένα καταστήματα |
| 47.77 | Λιανικό εμπόριο ρολογιών και κοσμημάτων σε εξειδικευμένα καταστήματα |
| 55.10 | Ξενοδοχεία και παρόμοια καταλύματα |
| 55.20 | Καταλύματα διακοπών και άλλα καταλύματα σύντομης διαμονής |
| 55.30 | Χώροι κατασκήνωσης, εγκαταστάσεις για οχήματα αναψυχής και ρυμουλκούμενα οχήματα |
| 55.90 | Άλλα καταλύματα |
| 56.10 | Δραστηριότητες υπηρεσιών εστιατορίων και κινητών μονάδων εστίασης |
| 56.30 | Δραστηριότητες παροχής ποτών |
| 59.14 | Δραστηριότητες προβολής κινηματογραφικών ταινιών |
| 61.10 | Ενσύρματες τηλεπικοινωνιακές δραστηριότητες |
| 61.20 | Ασύρματες τηλεπικοινωνιακές δραστηριότητες |
| 61.30 | Δορυφορικές τηλεπικοινωνιακές δραστηριότητες |
| 69.10 | Νομικές δραστηριότητες |
| 69.20 | Δραστηριότητες λογιστικής, τήρησης βιβλίων και λογιστικού ελέγχου· παροχή φορολογικών συμβουλών |
| 71.11 | Δραστηριότητες  αρχιτεκτόνων |
| 71.12 | Δραστηριότητες μηχανικών και συναφείς δραστηριότητες παροχής τεχνικών συμβουλών |
| 75.00 | Κτηνιατρικές  δραστηριότητες |
| 77.11 | Ενοικίαση και εκμίσθωση αυτοκινήτων και ελαφρών μηχανοκίνητων οχημάτων |
| 77.12 | Ενοικίαση και εκμίσθωση φορτηγών |
| 77.21 | Ενοικίαση και εκμίσθωση ειδών αναψυχής και αθλητικών ειδών |
| 77.22 | Ενοικίαση βιντεοκασετών και δίσκων |
| 77.29 | Ενοικίαση και εκμίσθωση άλλων ειδών προσωπικής ή οικιακής χρήσης |
| 79.11 | Δραστηριότητες ταξιδιωτικών πρακτορείων |
| 79.12 | Δραστηριότητες γραφείων οργανωμένων ταξιδιών |
| 85.20 | Πρωτοβάθμια εκπαίδευση |
| 85.31 | Γενική δευτεροβάθμια εκπαίδευση |
| 85.32 | Τεχνική και επαγγελματική δευτεροβάθμια εκπαίδευση |
| 85.41 | Μεταδευτεροβάθμια μη τριτοβάθμια εκπαίδευση |
| 85.51 | Αθλητική και ψυχαγωγική εκπαίδευση |
| 85.53 | Δραστηριότητες σχολών οδηγών |
| 85.59 | Άλλη εκπαίδευση π.δ.κ.α. |
| 86.10 | Νοσοκομειακές  δραστηριότητες |
| 86.21 | Δραστηριότητες άσκησης γενικών ιατρικών επαγγελμάτων |
| 86.22 | Δραστηριότητες άσκησης ειδικών ιατρικών επαγγελμάτων |
| 86.23 | Δραστηριότητες  άσκησης  οδοντιατρικών επαγγελμάτων |
| 86.90 | Άλλες δραστηριότητες ανθρώπινης υγείας |
| 87.10 | Δραστηριότητες νοσοκομειακής φροντίδας με παροχή καταλύματος |
| 87.20 | Δραστηριότητες φροντίδας με παροχή καταλύματος για άτομα με νοητική υστέρηση, ψυχικές διαταραχές και χρήση ουσιών |
| 87.30 | Δραστηριότητες φροντίδας με παροχή καταλύματος για ηλικιωμένους και άτομα με αναπηρία |
| 87.90 | Άλλες δραστηριότητες φροντίδας με παροχή καταλύματος |
| 88.91 | Δραστηριότητες βρεφονηπιακών και παιδικών σταθμών |
| 92.00 | Τυχερά παιχνίδια και στοιχήματα |
| 93.13 | Εγκαταστάσεις γυμναστικής |
| 93.21 | Δραστηριότητες πάρκων αναψυχής και άλλων θεματικών πάρκων |
| 93.29 | Άλλες δραστηριότητες διασκέδασης και ψυχαγωγίας |
| 95.11 | Επισκευή  ηλεκτρονικών  υπολογιστών  και περιφερειακού εξοπλισμού |
| 96.02 | Δραστηριότητες κομμωτηρίων, κουρείων και κέντρων αισθητικής |
| 33.20 | Εγκατάσταση βιομηχανικών μηχανημάτων και εξοπλισμού |
| 41.10 | Ανάπτυξη οικοδομικών σχεδίων |
| 41.20 | Κατασκευαστικές εργασίες κτιρίων για κατοικίες και μη |
| 43.29 | Αλλες κατασκευαστικές εγκαταστάσεις |
| 43.31 | Επιχρίσεις κονιαμάτων |
| 43.32 | Ξυλουργικές εργασίες |
| 43.33 | Επενδύσεις δαπέδων και τοίχων |
| 43.34 | Χρωματισμοί και τοποθέτηση υαλοπινάκων |
| 43.39 | Άλλες κατασκευαστικές εργασίες ολοκλήρωσης και τελειώματος |
| 43.91 | Δραστηριότητες κατασκευής στεγών |
| 43.99 | Άλλες εξειδικευμένες κατασκευαστικές δραστηριότητες π.δ.κ.α. |
| 47.51 | Λιανικό εμπόριο κλωστοϋφαντουργικών προϊόντων σε εξειδικευμένα καταστήματα |
| 47.53 | Λιανικό εμπόριο χαλιών, κιλιμιών και επενδύσεων δαπέδου και τοίχου σε εξειδικευμένα καταστήματα |
| 47.62 | Λιανικό εμπόριο εφημερίδων και γραφικής ύλης σε εξειδικευμένα καταστήματα |
| 47.63 | Λιανικό εμπόριο εγγραφών μουσικής και εικόνας σε εξειδικευμένα καταστήματα |
| 47.76 | Λιανικό εμπόριο λουλουδιών, φυτών, σπόρων, λιπασμάτων, ζώων συντροφιάς και σχετικών ζωοτροφών σε εξειδικευμένα καταστήματα |
| 47.78 | Άλλο λιανικό εμπόριο καινούργιων ειδών σε εξειδικευμένα καταστήματα |
| 47.79 | Λιανικό εμπόριο μεταχειρισμένων ειδών σε καταστήματα |
| 47.91 | Λιανικό εμπόριο από επιχειρήσεις πωλήσεων με αλληλογραφία ή μέσω διαδικτυου |
| 49.10 | Υπεραστικές σιδηροδρομικές μεταφορές επιβατών |
| 49.31 | Αστικές και προαστιακές χερσαίες μεταφορές επιβατών |
| 49.39 | Άλλες χερσαίες μεταφορές επιβατών π.δ.κ.α. |
| 49.42 | Υπηρεσίες μετακόμισης |
| 50.10 | Θαλάσσιες και ακτοπλοϊκές μεταφορές επιβατών |
| 50.30 | Εσωτερικές πλωτές μεταφορές επιβατών |
| 51.10 | Αεροπορικές μεταφορές επιβατών |
| 52.21 | Δραστηριότητες συναφείς με τις χερσαίες μεταφορές |
| 52.22 | Δραστηριότητες συναφείς με τις πλωτές μεταφορές |
| 52.23 | Δραστηριότητες συναφείς με τις αεροπορικές μεταφορές |
| 52.24 | Διακίνηση φορτίων |
| 52.29 | Άλλες υποστηρικτικές προς τη μεταφορά δραστηριότητες |
| 56.21 | Δραστηριότητες υπηρεσιών τροφοδοσίας για εκδηλώσεις |
| 56.29 | Άλλες υπηρεσίες εστίασης |
| 62.01 | Δραστηριότητες προγραμματισμού ηλεκτρονικών συστημάτων |
| 65.12 | Ασφάλειες εκτός από τις ασφάλειες ζωής |
| 68.20 | Εκμίσθωση και διαχείριση ιδιόκτητων ή μισθωμένων ακινήτων |
| 68.31 | Μεσιτικά γραφεία ακινήτων |
| 68.32 | Διαχείριση ακίνητης περιουσίας, έναντι αμοιβής ή βάσει σύμβασης |
| 74.20 | Φωτογραφικές δραστηριότητες |
| 79.90 | Άλλες δραστηριότητες υπηρεσιών κρατήσεων και συναφείς δραστηριότητες |
| 80.30 | Δραστηριότητες έρευνας |
| 81.21 | Γενικός καθαρισμός κτιρίων |
| 81.22 | Άλλες δραστηριότητες καθαρισμού κτιρίων και βιομηχανικού καθαρισμού |
| 81.29 | Άλλες δραστηριότητες καθαρισμού |
| 88.10 | Δραστηριότητες κοινωνικής μέριμνας χωρίς παροχή καταλύματος για ηλικιωμένους και άτομα με αναπηρία |
| 91.02 | Δραστηριότητες μουσείων |
| 91.03 | Λειτουργία ιστορικών χώρων και κτιρίων και παρόμοιων πόλων έλξης επισκεπτών |
| **93.11** | **Εκμετάλλευση αθλητικών εγκαταστάσεων** |
| **93.12** | **Δραστηριότητες αθλητικών ομίλων** |
| **93.19** | **Άλλες αθλητικές δραστηριότητες** |
| 95.12 | Επισκευή εξοπλισμού επικοινωνίας |
| 95.21 | Επισκευή ηλεκτρονικών ειδών ευρείας κατανάλωσης |
| 95.22 | Επισκευή συσκευών οικιακής χρήσης και εξοπλισμού σπιτιού και κήπου |
| 95.24 | Επισκευή επίπλων και ειδών οικιακής επίπλωσης |
| 95.25 | Επισκευή ρολογιών και κοσμημάτων |
| 96.01 | Πλύσιμο και (στεγνό) καθάρισμα κλωστοϋφαντουργικών και γούνινων προϊόντων |
| 96.03 | Δραστηριότητες γραφείων κηδειών και συναφείς δραστηριότητες |
| 96.04 | Δραστηριότητες σχετικές με τη φυσική ευεξία |

2. Οι ως άνω Υπόχρεοι οφείλουν να συμμορφωθούν εντός τριών (3) μηνών από τη δημοσίευση της παρούσας.  
  
3. Οι ως άνω Υπόχρεοι που θα προβούν σε έναρξη δραστηριότητας, κατά τη διάρκεια των τελευταίων τριάντα (30) ήμερων προ της παρέλευσης της προθεσμίας, της οριζόμενης στην παρ. 2 του παρόντος άρθρου, οφείλουν να συμμορφωθούν εντός τεσσάρων (4) μηνών από τη δημοσίευση της παρούσας.  
  
4. Οι Υπόχρεοι που θα προβούν σε έναρξη δραστηριότητας ή σχετική μεταβολή μετά την παρέλευση της προθεσμίας, της οριζόμενης στην παρ. 2 του παρόντος άρθρου, οφείλουν να συμμορφωθούν εντός ενός (1) μηνός από την έναρξη, ή τη μεταβολή.  
  
**Άρθρο 2   
Αρμόδιες αρχές**  
  
1. Αρμόδιες αρχές για τη διενέργεια των ελέγχων, την επιβολή των προστίμων και τη βεβαίωση παραβάσεων της [παρ. 1 του άρθρου 65](https://www.taxheaven.gr/pages/index/page/clips-subscription) του ν. [4446/2016](https://www.taxheaven.gr/laws/law/index/law/795) ορίζονται η Διεύθυνση Θεσμικών Ρυθμίσεων και Εποπτείας Αγοράς Προϊόντων και Παροχής Υπηρεσιών της Γενικής Γραμματείας Εμπορίου και Προστασίας Καταναλωτή και οι Διευθύνσεις Ανάπτυξης των Περιφερειακών Ενοτήτων της χώρας.  
  
2. Οι υπηρεσίες της Ειδικής Γραμματείας του Σώματος Δίωξης Οικονομικού Εγκλήματος (Ε.Γ.Σ.Δ.Ο.Ε) και της Ανεξάρτητης Αρχής Δημοσίων Εσόδων (Α.Α.Δ.Ε.), εφόσον στα πλαίσια των ελέγχων που διενεργούν βάσει των αρμοδιοτήτων τους, διαπιστώσουν παράβαση της [παρ. 1 του άρθρου 65](https://www.taxheaven.gr/pages/index/page/clips-subscription)του ν. [4446/2016](https://www.taxheaven.gr/laws/law/index/law/795), υποχρεούνται σε έγγραφη ενημέρωση της Διεύθυνσης Θεσμικών Ρυθμίσεων και Εποπτείας της Αγοράς Προϊόντων και Υπηρεσιών ή της κατά τόπο αρμόδιας Διεύθυνσης Ανάπτυξης για την περαιτέρω εφαρμογή της οριζόμενης με την παρούσα διαδικασίας.  
  
**Άρθρο 3  
Διαδικασία διενέργειας ελέγχου**  
  
1. Η Α.Α.Δ.Ε. κοινοποιεί ανά τακτά χρονικά διαστήματα στη Γενική Γραμματεία Εμπορίου και Προστασίας Καταναλωτή κατάλογο στον οποίο περιλαμβάνονται:  
α) Οι Αριθμοί Φορολογικού Μητρώου του συνόλου των Υπόχρεων, σύμφωνα με την παρ. 1 του άρθρου 1 της παρούσας.  
β) Στοιχεία από τα οποία προκύπτει η δυνατότητα ή μη αποδοχής πληρωμών με κάρτα, όπως, ενδεικτικά, εισπράξεις μέσω πιστωτικών, χρεωστικών και προπληρωμένων καρτών ή άλλων μέσων πληρωμής με κάρτα, για συγκεκριμένα χρονικά διαστήματα, σύμφωνα με την περ. δ της παρ. 4 του άρθρου 1 της [ΠΟΛ.1033/28.1.2014](https://www.taxheaven.gr/laws/circular/view/id/18178) (Β' 276), όπως ισχύει.  
  
2. Οι αρμόδιες υπηρεσίες συγκροτούν κλιμάκια ελέγχου αποτελούμενα τουλάχιστον από δύο υπαλλήλους.

3. Τα κλιμάκια ελέγχου που συγκροτούνται από τις αρμόδιες αρχές της παρ. 1 του άρθρου 2 της παρούσας, είναι εφοδιασμένα με τα ακόλουθα έντυπα:  
α) «ΕΝΤΟΛΗ ΕΛΕΓΧΟΥ»  
β) «ΕΚΘΕΣΗ ΕΛΕΓΧΟΥ».  
  
4. Τα παραπάνω έντυπα ακολουθούν το πρότυπο όπως αυτό ορίζεται στο άρθρο 138 της υπουργικής απόφασης [Α2-718/2014](https://www.taxheaven.gr/laws/circular/view/id/18959) (Κανόνες ΔΙ.Ε.Π.Π.Υ. - Β' 2090), όπως ισχύει, και συντάσσονται με τη διαδικασία του άρθρου 139 της ίδιας απόφασης.  
  
**Άρθρο 4  
Ύψος και διαδικασία επιβολής προστίμου**  
  
1. Στους παραβάτες του άρθρου 1 της παρούσας επιβάλλεται διοικητικό πρόστιμο ύψους χιλίων πεντακοσίων (1.500) ευρώ.  
  
2. Τα πρόστιμα επιβάλλονται με απόφαση του Προϊσταμένου της Υπηρεσίας στην οποία υπάγονται τα ελεγκτικά όργανα που διαπίστωσαν την παράβαση. Τα ελεγκτικά όργανα υποχρεούνται να υποβάλουν εντός πέντε (5) εργάσιμων ημερών από την ημερομηνία διαπίστωσης τέλεσης της παράβασης τις σχετικές εκθέσεις στην Υπηρεσία τους. Η απόφαση επιβολής προστίμου εκδίδεται μέσα σε προθεσμία δεκαπέντε (15) εργάσιμων ημερών από την υποβολή της σχετικής έκθεσης, και αφού ζητηθεί ακρόαση του διοικούμενου κατά το [άρθρο 6](https://www.taxheaven.gr/pages/index/page/clips-subscription) του ν. [2690/1999](https://www.taxheaven.gr/laws/law/index/law/346) (Α' 45), και κοινοποιείται αμελλητί στον παραβάτη.  
  
3. Τα διοικητικά πρόστιμα της παρούσας εισπράττονται, σύμφωνα με τον Κώδικα Είσπραξης Δημοσίων Εσόδων (Κ.Ε.Δ.Ε. - ν.δ. [356/1974](https://www.taxheaven.gr/laws/law/index/law/68), Α' 90), και αποδίδονται, με την επιφύλαξη της παρ. 1 του άρθρου 16 του ν. 2946/2001, (Α' 224), στον Κρατικό Προϋπολογισμό.  
  
4. Η απόφαση επιβολής διοικητικού προστίμου της παρούσης υπόκειται σε ενδικοφανή προσφυγή εντός τριάντα (30) ημερών από την κοινοποίησή της, η οποία ασκείται ενώπιον του Γενικού Γραμματέα Εμπορίου και Προστασίας Καταναλωτή, εφόσον οι διοικητικές κυρώσεις έχουν εκδοθεί από την Διεύθυνση Θεσμικών Ρυθμίσεων και Εποπτείας Αγοράς Προϊόντων και Παροχής Υπηρεσιών, και ενώπιον του Γενικού Γραμματέα Αποκεντρωμένης Διοίκησης, στην περιφέρεια του οποίου διαπιστώθηκε η παράβαση, σε όλες τις άλλες περιπτώσεις. Η απόφαση επί της προσφυγής εκδίδεται μέσα σε προθεσμία τριάντα (30) ημερών από την κατάθεση της προσφυγής.  
  
5. Η απόφαση επί της ενδικοφανούς προσφυγής υπόκειται σε προσφυγή ενώπιον του Διοικητικού Πρωτοδικείου του τόπου όπου εδρεύει το όργανο που εξέδωσε την απόφαση επιβολής προστίμου, μέσα στην προθεσμία της παρ. 1 του άρθρου 66 του Κώδικα Διοικητικής Δικονομίας.  
  
6. Το ύψος του επιβληθέντος διοικητικού προστίμου της παρ. 1 του παρόντος άρθρου μειώνεται στο ήμισυ εάν:  
α) Ο υπόχρεος εντός τριάντα (30) ημερών από την ημερομηνία κοινοποίησης σε αυτόν της σχετικής πράξης και σε κάθε περίπτωση πριν την άσκηση της ενδικοφανούς προσφυγής της παρ. 4, προβεί σε καταβολή του προστίμου. Η καταβολή αυτή συνεπάγεται την αυτοδίκαιη παραίτηση του υπόχρεου από κάθε δικαίωμα προσβολής ή αμφισβήτησης της πράξης επιβολής προστίμου.  
β) Ο υπόχρεος εντός τριάντα (30) ημερών από την ημερομηνία υποβολής καταγγελίας ή διενέργειας ελέγχου, καταθέσει στην αρμόδια ελεγκτική Υπηρεσία αποδεικτικό έγγραφο από το οποίο προκύπτει η χρήση τερματικού αποδοχής καρτών πληρωμών και μέσων πληρωμής με κάρτα.  
  
**Άρθρο 5  
Συνεργασία μεταξύ αρμόδιων αρχών.**  
  
Σε περίπτωση που οι αρμόδιες Υπηρεσίες της παρ. 1 του άρθρου 2 της παρούσας δεχθούν τουλάχιστον πέντε καταγγελίες σε διάστημα τριών διαδοχικών μηνών για την μη αποδοχή πληρωμών με χρήση Μέσων Πληρωμής με Κάρτα από Υπόχρεο της παρ. 1 του άρθρου 1 της παρούσας, αυτές κοινοποιούνται στην Α.Α.Δ.Ε. και στην Ε.Γ. Σ. Δ.Ο.Ε., προκειμένου να ληφθούν υπόψη κατά τον προγραμματισμό και τη διενέργεια ελέγχων, αρμοδιότητάς τους.  
  
**Άρθρο 5α**  
**Διαδικασίες δήλωσης και τροποποίησης των Επαγγελματικών Λογαριασμών που τηρούνται στους Παρόχους Υπηρεσιών Πληρωμών του ν.**[**3862/2010**](https://www.taxheaven.gr/laws/law/index/law/226)**.**  
  
1. Οι δικαιούχοι πληρωμής της παρ.1 του άρθρου 1 υποχρεούνται να δηλώνουν ηλεκτρονικά τον ή τους Επαγγελματικό/ούς Λογαριασμό/ούς στο διαδικτυακό τόπο της ΑΑΔΕ (www.aade.gr) με τη χρήση των διαπιστευτηρίων που διαθέτουν οι χρήστες για όλες τις ηλεκτρονικές υπηρεσίες της ΑΑΔΕ.  
  
2. Στον Επαγγελματικό Λογαριασμό οι υπόχρεοι αποδέχονται συναλλαγές που πραγματοποιούνται με ηλεκτρονικά μέσα πληρωμής όπως, ενδεικτικά, μέσα πληρωμής με κάρτα, εντολές άμεσης χρέωσης, μεταφορές πίστωσης, πάγιες εντολές, καθώς και συναλλαγές με μετρητά. Οι συναλλαγές που διενεργούνται μέσω του Επαγγελματικού Λογαριασμού αφορούν αποκλειστικά την εμπορική, επιχειρηματική ή επαγγελματική δραστηριότητα του υπόχρεου.  
  
3. Συναλλαγές που αφορούν την εμπορική, επιχειρηματική ή επαγγελματική δραστηριότητα του υπόχρεου, μέσω των Παρόχων Υπηρεσιών Πληρωμών του ν. [3862/2010](https://www.taxheaven.gr/laws/law/index/law/226) ανεξαρτήτως του μέσου συναλλαγής, διενεργούνται μέσω Επαγγελματικού Λογαριασμού, που έχει δηλωθεί σύμφωνα με τη διαδικασία της παρ.1.  
  
4. Οι Επαγγελματικοί Λογαριασμοί δηλώνονται με χρήση του Αριθμού Λογαριασμού Πληρωμών. Εφόσον υπάρχει ΙΒΑΝ, δηλώνονται υποχρεωτικά με τη μορφή αυτή και επιβεβαιώνονται από τους Παρόχους Υπηρεσιών Πληρωμών του ν. [3862/2010](https://www.taxheaven.gr/laws/law/index/law/226). Σε περίπτωση μη επιβεβαίωσης του Λογαριασμού, η ΑΑΔΕ προβαίνει σε απενεργοποίηση του.  
  
5. Δήλωση ίδιου Επαγγελματικού Λογαριασμού από διαφορετικούς δικαιούχους πληρωμής δεν επιτρέπεται και η ΑΑΔΕ προβαίνει σε απενεργοποίηση των Λογαριασμών.

6. Οι δικαιούχοι πληρωμής υποχρεούνται να δηλώσουν το σύνολο των Επαγγελματικών Λογαριασμών τους, σε περίπτωση που οι συναλλαγές της παρ. 2 (όπως ορίζονται και στο άρθρο 1 της [ΠΟΛ.1005/2017](https://www.taxheaven.gr/laws/circular/view/id/25484)) διενεργούνται σε πλέον του ενός Επαγγελματικούς Λογαριασμούς.  
  
7. Οι δικαιούχοι πληρωμής δύνανται να διαγράφουν Επαγγελματικό Λογαριασμό ή/και να προβαίνουν σε προσθήκη Επαγγελματικού λογαριασμού, σε περίπτωση τροποποίησης.  
  
8. Η ΑΑΔΕ δύναται να αξιοποιήσει τις πληροφορίες σχετικά με τους Επαγγελματικούς Λογαριασμούς για την υλοποίηση του [άρθρου 16](https://www.taxheaven.gr/pages/index/page/clips-subscription) του ν. [4172/2013](https://www.taxheaven.gr/laws/law/index/law/528), όπως ισχύει.  
  
**Άρθρο 6  
Τελικές Διατάξεις**  
  
1. Οι διατάξεις της παρούσας ισχύουν από τη δημοσίευσή της.  
  
2. Η απόφαση αυτή να δημοσιευθεί στην Εφημερίδα της Κυβερνήσεως.  
  
  
  
Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ  
ΔΗΜΟΣ ΠΑΠΑΔΗΜΗΤΡΙΟΥ  
  
Η ΥΦΥΠΟΥΡΓΟΣ ΟΙΚΟΝΟΜΙΚΩΝ  
ΑΙΚΑΤΕΡΙΝΗ ΠΑΠΑΝΑΤΣΙΟΥ